ఆండ్రూ సైమండ్స్

ఆండ్రూ సైమండ్స్  (ఆగ్లం: Andrew Symonds) (1975 జూన్ 9 – 2022 మే 14) ఆస్ట్రేలియాకు చెందిన క్రికెట్ దిగ్గజ ఆటగాడు. మాజీ ఆల్ రౌండర్. 

 కెరీర్ 
1998లో పాకిస్థాన్‌పై వన్డేల్లో ఆండ్రూ సైమండ్స్  అరంగేట్రం చేసాడు. 2012లో అంతర్జాతీయ క్రికెట్‌కు గుడ్ బై చెప్పాడు. మొత్తం 198 వన్డేల్లో ఆరు సెంచరీలు, 30 హాఫ్ సెంచరీలతో మొత్తం 5088 రన్స్  చేసాడు. బౌలింగ్‌లో 37.26 యావరేజ్‌తో 133 వికెట్లు తీసాడు. బెస్ట్ బౌలింగ్ 18 పరుగులు ఇచ్చి ఐదు వికెట్లు తీశాడు.

2004లో శ్రీలంకపై టెస్ట్ కెరీర్ ఆరంభించిన ఆండ్రూ సైమండ్స్  26 మ్యాచ్‌ల్లో 1463 రన్స్ చేసాడు. ఇందులో రెండు సెంచరీలు, 10 హాఫ్ సెంచరీలు ఉన్నాయి. 37.33 యావరేజ్‌తో 24 వికెట్లు తీసాడు. తన కెరీర్‌లో టీ20 మ్యాచ్‌లు 14 ఆడి, రెండు హాఫ్ సెంచరీల సాయంతో 337 పరుగులు చేసాడు. బౌలింగ్‌లో 8 వికెట్లు తీసాడు. ఐపీఎల్‌లో డెక్కన్ ఛార్జర్స్  హైదరాబాద్‌, ముంబయి ఇండియన్స్  జట్లకు సైమండ్స్  ప్రాతినిధ్యం వహించాడు.

 భారతదేశంతో అనుబంధం 
బిగ్ బాస్ సీజన్ 5 రియాల్టీ షోలో ఆండ్రూ సైమండ్స్  ఆలరించాడు. సలీల్ అంకోలా, వినోద్ కాంబ్లీ తర్వాత బిగ్ బాస్ హౌస్‌లోకి ఆండ్రూ సైమండ్స్ షోలోకి వైల్డ్ కార్డ్ ఎంట్రీ ఇచ్చాడు. బిగ్ బాస్ హౌస్‌లో ఆంగ్లంలో మాట్లాడటం పూర్తిగా నిషేధించబడినందున, బిగ్ బాస్ అత్యంత వివాదాస్పద భారతీయ పోటీదారులలో ఒకరైన పూజా మిశ్రా ఆయనకు అనువాదకురాలిగా వ్యవహరించారు.

2011లో వచ్చిన బాలీవుడ్ చిత్రం పాటియాలా హౌస్‌లో ఆండ్రూ సైమండ్స్  నటించాడు. ఇందులో అక్షయ్ కుమార్ ప్రధాన పాత్ర పోషించాడు.

 మరణం 
46 ఏళ్ళ ఆండ్రూ సైమండ్స్  2022 మే 14న క్విన్స్‌లాండ్‌లోని టౌన్స్‌విల్లేలో జరిగిన రోడ్డు ప్రమాదంలో మృతిచెందాడు.

 మూలాలు 

వర్గం:క్రికెట్ క్రీడాకారులు
వర్గం:ఆస్ట్రేలియా వన్డే అంతర్జాతీయ క్రికెటర్
వర్గం:ఆస్ట్రేలియా టెస్ట్ క్రికెటర్
వర్గం:ఆస్ట్రేలియా ట్వంటీ 20 అంతర్జాతీయ క్రికెటర్
వర్గం:2022 మరణాలు